**Изх. № РД-12-158/17.03.2017 г.**

***СЪОБЩЕНИЕ***

**До**

**Участниците и всички заинтересовани лица в процедура възлагана по реда на ЗОП – публично състезание, с предмет:**

***„Изграждане на учебен център за практическо обучение на студентите от професионални направления Растениевъдство и Растителна защита в Аграрен университет - Пловдив“***

**Относно: Писмени разяснения по смисъла на чл.180, ал.2 от ЗОП**

**Уважаеми г-жи и г-да,**

**На 17.03.2017 г. е постъпило искане за гореописаното публично състезание, а именно:**

Във връзка с намерението на представляваното от мен дружество да участваме в процедурата по обществената поръчка с предмет: „Изграждане на учебен център за практическо обучение на студентите от професионални направления Растениевъдство и Растителна защита в Аграрен университет - Пловдив“, значителния обем работа за изготвяне на техническото предложение и обявения срок за представяне на офертите до 27.03.2017 г., Ви молим да удължите срока за представяне на офертите с още десет дни, т.е. до 06.04.2017 г.

**Отговор**

Считам горепосоченото искане за НЕОСНОВАТЕЛНО, като съображенията ми за това са следните:

Решението за откриване на процедурата и Обявлението за обществена поръчка са изпратени по електронен път с електронен подпис за вписване в Регистъра на обществените поръчки на 21.02.2017 г. Посочените документи са публикувани в РОП на дата 22.02.2017 г. с номер на поръчката 00875-2017-0003. Същите документи, заедно с утвърдената Документация на обществената поръчка, образците за попълване и цялата техническа проектна документация на обекта за строителство са публикувани на страницата на възложителя, раздел „Профил на купувача“ на дата 22.02.2017 г.

Тоест, считано от датата на обявяване на процедурата в Регистъра на обществените поръчки е осигурен достъп по електронен път до документацията за участие в процедурата за възлагане на обществената поръчка (в т.ч. и на проектната документация), което дава възможност на заинтересованите лица да се запознаят и да изтеглят документацията в нейната цялост.

Горното дава възможност на Възложителя да определи срок за подаване на оферти в размер на минимум 28 дни от изпращане на обявлението в РОП, в съответствие с разпоредбата на чл. 178, ал. 2 от Закона за обществените поръчки.

Въпреки горното определения срок за подаване на оферти е в размер на 34 дни.

С горните действия са спазени задълженията по осигуряване на публичност и определяне на срок за подаване на оферти в съответствие с разпоредбата ЗОП, като срокът е съобразен с предмета и сложността на поръчка и с времето, необходимо за изготвянето на офертите. Касае се за строителство на нов обект, за който към документацията на обществената поръчка са приложени изготвената количествена сметка, както и техническите проекти по всички необходими части, за които е осигурен пълен електронен достъп. В тази връзка не е необходимо участниците да посещават възложителя и да се запознават с техническата документация на място т.е. няма загуба на време при изготвяне на офертите. Както беше посочено по-горе, обектът на строителство е нов и няма необходимост от задължителен оглед. Поръчката не се отнася до ремонт на съществуващ обект, което да води до забавяне в изготвяне на офертата, с цел посещение на място за оглед на съществуващото положение.

Предметът на поръчката не включва инженеринг, т.е. проектиране и строителство, която е сравнително по-сложна и обемна процедура от гледна точка на необходимото време за подготвка на офертите.

С оглед горното, считам, че не са налице хипотезите за удължаване на срока за подаване на оферти и определения срок за подаване на оферти е съобразен с предмета и характера на поръчката и като такъв не следва да бъде удължаван.

Същевременно по силата сключения Договор за безвъзмездна финансова помощ по ОП „Региони в растеж 2014-2020 г.“, за изпълнение на проект №РД-02-37-200/17.10.2016 г.

„Изграждане на учебен център за практическо обучение на студентите от професионални направления Растениевъдство и Растителна защита в Аграрен университет - Пловдив“ на Аграрен университет – Пловдив, като бенефициент е вменено задължение да възложи дейностите по проекта в рамките на 12 месеца от сключване на договора за безвъзмездна финансова помощ и да приключи строителството в максимален срок за изпълнение 20 (двадесет) месеца, но не по-късно от 17.02.2019 г., датата на приключване на проекта. Посоченото налага изборът на изпълнител да стане във възможно най-оптимални срокове. Заради това всяко забавяне на процедурата за възлагане на обществената поръчка ще създаде сериозно затруднение и ще изложи на риск Аграрен университет - Пловдив да бъде поставена в невъзможност да изпълни задълженията си по Договора за безвъзмездна финансова помощ, което може да доведе до прекратяване на същия.

На основание гореизложеното Възложителят НЯМА ДА УДЪЛЖИ СРОКА за подаване на оферти в процедурата за възлагане на обществена поръчка с предмет „Изграждане на учебен център за практическо обучение на студентите от професионални направления Растениевъдство и Растителна защита в Аграрен университет - Пловдив“ , финансиран по Оперативна програма „Региони в растеж 2014-2020 г.”, като крайният срок за получаването им остава до 16.30 часа на 27.03.2017 г.

**С Уважение, …………/п/…………..**

**Ректор: проф. д-р Христина Янчева**

**/подпис – заличен, чл. 2, ал. 1 ЗЗЛД/**